SIMBOLI EVROPSKE UNIJE IN REPUBLIKE SLOVENIJE

Državni simbol je simbol, ki predstavlja določeno državo. Vsaka država mora imeti vsaj tri državne simbole:grb, zastava, himna. Nekatere imajo tudi svoje nacionalno geslo.

Simboli Republike Slovenije:

Grb: Grb Slovenije ima obliko ščita. V sredini na modri podlagi je lik Triglava, v beli pod njim pa sta dve valoviti črti, ki ponazarjata reke in morje, nad njim pa so v obliki navzdol obrnjenega trikotnika razporejene šesterokrake zvezde. Ščit pa je ob stranicah rdeče obrobljen.

Zastava:

Razmerje med širino in dolžino zastave je ena proti dve.

Barve zastave gredo po vrstnem redu: bela, modra, rdeča.

Vsaka barva zavzema po širini tretjino prostora zastave. Grb je v levem gornjem delu zastave tako, da sega z eno polovico v belo polje, z drugo pa v modro.

Himna: Himna Republike Slovenije je **Zdravljica**.

 Himna je sedma kitica pesmi **Franceta Prešerna** (1800-1849) *Zdravljica*, na melodijo iz zborovske istoimenske skladbe skladatelja **Stanka Premrla** (1880-1965).

V EU je vključenih 28 držav. Te države so:

* Avstrija (1995)
* Belgija (1952)
* Bolgarija (2007)
* Ciper (2004)
* Češka (2004)
* Danska (1973)
* Estonija (2004)
* Finska (1995)
* Francija (1952)
* Grčija (1981)
* Hrvaška (2013)
* Irska (1973)
* Italija (1952)
* Latvija (2004)
* Litva (2004)
* Luksemburg (1952)
* Madžarska (2004)
* Malta (2004)
* Nemčija (1952)
* Nizozemska (1952)
* Poljska (2004)
* Portugalska (1986)
* Romunija (2007)
* Slovaška (2004)
* Slovenija (2004)
* Španija (1986)
* Švedska (1995)
* Združeno kraljestvo (1973)

**Simboli Evropske unije** so določeni z Evropsko ustavo. Konvencija o prihodnosti Evrope je v členu IV-1 osnutka Evropske ustave z dne 18. julija 2003 predlagala naslednje simbole:

* Zastavo Unije predstavlja krog dvanajstih zlatih zvezd na modri podlagi.
* Himna Unije temelji na Odi radosti (*An die Freude*) iz 9. simfonije Ludwiga van Beethovna.
* Geslo Unije je: Združeni v raznolikosti (latinsko *in varietate concordia*).
* Valuta Unije je evro, kratica EUR ali znak €.
* 9. maj se proslavlja po Uniji kot Dan Evrope.

Zastava: Evropska unija kot svoj simbol uporablja evropsko zastavo, ki je namenjena predstavljanju Evrope kot celote, ne le EU.

Evropska valuta: Valuta devetnajstih držav Evropske unije je evro, kratica EUR ali znak €. Valute pa niso sprejele:Velika Britanija, Hrvaška, Madžarska, Bolgarija, Romunija, Češka, Poljska, Švedska, Danska. Jeseni 2004 je veliko prahu dvignila novica, da EU vsem novim državah vsiljuje uradni zapis »euro« brez sklanjanja, kar je v nasprotju z besedotvornimi pravili uradnih jezikov štirih novih članic; poleg slovenščine (*evro*) še [litvanščine](http://sl.wikipedia.org/wiki/Litvan%C5%A1%C4%8Dina) (*euras*), [latvijščine](http://sl.wikipedia.org/wiki/Latvij%C5%A1%C4%8Dina) (*eiro*) in madžarščine (*euró*). Oktobra je bil sklenjen dogovor, da se zapis »euro« uporablja v pravno-formalni komunikaciji z ustanovami EU ter na gotovini, v Sloveniji pa se beseda evro uporablja v slovnično pravilni obliki in se sklanja.

Evropska himna: Evropska himna temelji na zadnjem stavku Beethovnove devete simfonije, ki vsebuje besedilo *Ode radosti*. Himno je prvotno, leta 1972, sprejel Svet Evrope, leta 1985 pa tudi Evropska unija, tako da jo danes igrajo ob uradnih priložnostih tako Sveta Evrope kot Evropske unije. Zaradi velikega števila jezikov v Evropski uniji, himna nima uradnega besedila in jo izvajajo popolnoma inštrumentalno.

